Johannes Käbin
<s>Johannes Käbin, poznat i po svom rusificiranom imenu Ivan Gustavovič Kebin (ruski: Иван Густавович Кэбин; Kalvi, 24. rujna 1905. – Tallinn, 26. listopada 1999.) bio je estonski i sovjetski političar koji je bio na čelu Komunističke partije Estonije od 1950. do 1978. godine.</s><s>Käbin je bio etnički Estonac, ali se njegova obitelj rano preselila u Sankt Peterburg, tako da je u Estoniji smatran "Jestoncem".</s><s>Politikom se nastavio baviti i nakon raspada Sovjetskog Saveza te je do svoje smrti bio član Socijaldemokratske radničke partije.</s>

<s>Käbin je rođen 1905. godine u mjestu Kalvi u Estoniji.</s><s>Njegova se obitelj vrlo rano preselila u Sankt Peterburg, gdje njegov otac ubrzo preminuo.</s><s>Godine 1916., zajedno s majkom i starijom sestrom odlazi na selo, gdje su kupili manju farmu.</s><s>Godine 1926. upisao je Lenjingradsku školu za sovjetsku i partijsku izgradnju, a godinu dana kasnije imenovan je predsjednikom seoskog vijeća.</s><s>Godine 1938. diplomirao je na Institutu crvenih profesora.</s>

<s>Radio je kao profesor u Moskvi prije povratka u Estoniju nakon Drugog svjetskog rata.</s><s>Käbin je kasnije postao zamjenik direktora Odjela za propagandu i agitaciju pri KP Estonije.</s><s>Godine 1948. godine postao je sekretar Centralnog komiteta za propagandu.</s><s>Dvije godine kasnije, na osmom plenumu, izabran je za Generalnog sekretara KP Estonije.</s><s>Iako je inicijalno bio tvrdokorni staljinist, u post-Staljinovoj eri postao je umjerenjak, iako je i dalje bio iskreni poborbik sovjetske uprave u Estoniji.</s><s>Uz podršku Kremlja, na toj je poziciji bio sve do 1978. godine, kada je postao Predsjednik Prezidija Vrhovnog sovjeta Estonske Sovjetske Socijalističke Republike.</s><s>Tu je poziciju držao do 1983. godine.</s>

<s>Nakon obnove estonske nezavisnosti, ostao je u zemlji i do svoje smrti bio član Socijaldemokratske radničke partije.</s><s>Preminuo je u Tallinnu 26. listopada 1999. godine.</s><s>Pokopan je na groblju Metsakalmistu.</s>

<s>Reference</s>

<s>Estonski političari
Estonski komunisti</s>

